O‘zbekistonda o‘tgan bir sutka ichida yana 20 mingdan ortiq kishi koronavirusga qarshi emlandi

O‘zbekistonda 17-iyun kuni jami 45 765 kishi COVID-19’ga qarshi emlandi, deb xabar berdi Sog‘liqni saqlash vazirligi matbuot xizmati. Shulardan 20 654 nafari birinchi bosqichda, 12 485 nafar fuqaro ikkinchi bosqichda hamda 12 626 nafar fuqaro esa uchinchi bosqichda emlangan.

Hozirgi kungacha O‘zbekistonda koronavirusga qarshi 2 785 336 doza vaksinadan foydalanildi, ularning 92 040 dozasi uchinchi va 1 028 271 dozasi ikkinchi bosqichda qo‘llanilgan. Shunga ko‘ra, mamlakatda jami emlanganlar soni 1 665 025 kishini tashkil etmoqda.
17-iyun kunidagi emlash ko‘rsatkichlari bo‘yicha yuqori o‘rinlarni
Koronavirusga qarshi emlangan aholi soni
Ma’lumot uchun, O‘zbekistonning vaksina zaxirasi 5,4 million dozaga yetdi. 10-iyun kuni ZF-UZ-VAC2001 vaksinasining million dozadan iborat 5-partiyasi, shuningdek, “Sputnik V” vaksinasining 70 ming dozalik 2-komponenti olib kelingandi. Mamlakatda iyun oyi oxirigacha 4 million kishini koronavirusga qarshi emlash rejalashtirilgan.
 O‘zbekistonda o‘tgan bir sutka ichida 385 kishida koronavirus aniqlandi. To‘rt bemor vafot etdi